EkBass/fiwiki-20250220-pages-articles huggingface dataset:
Nikolai August Zilliacus

Nikolai (Niklas) August Zilliacus (29. syyskuuta 1828 Käkisalmi – 23. helmikuuta 1893 Viipuri) oli viipurilainen opettaja, sanomalehtimies ja kirjanpainaja. N. A. Zilliacus syntyi henkikirjuri ja kuvernementinsihteeri Petter Vilhelm Zilliacuksen perheeseen. Hän kävi koulua Käkisalmessa ja Viipurissa ja kirjoitti ylioppilaaksi Helsingissä vuonna 1845. Zilliacus opiskeli Helsingin yliopistossa ja valmistui filosofian maisteriksi vuonna 1853. Sen jälkeen hän työskenteli opettajana useissa viipurilaiskouluissa, kunnes vuonna 1874 keskittyi tehtäviinsä kirjapainonomistajana ja sanomalehdenkustantajana, ja samalla myös kunnallisten asioiden hoitoon.Gardberg, s. 271. Zilliacus oli Viipurin kaupunginvaltuuston jäsen vuosina 1876 ja 1879–1893 ja vuosina 1876–1878 hän toimi kaupungin kassanhoitajana. Zilliacus osti vuonna 1859 Johannes Alfthanin ja vuonna 1861 Cedervallerin kirjapainot, jotka hän siirsi Vartiotorninkadun varrella omistamaansa taloon. Vuonna 1870 kirjapainoon hankittiin uusi pikapainokone. Vuonna 1871 Zilliacus hankki myös pienen kivipainon, jonka hän vuonna 1878 siirsi Pietariin ja vuonna 1882 myi Georg Hildille. Painon faktorina työskenteli vuodesta 1874 lähtien Robert Ahlstedt ja vuodesta 1882 Johan Malmqvist.Gardberg, s. 271–272. Kirjapainon päätuotteita olivat sanomalehdet. Se painoi Viipurin suomalaisen kirjallisuusseuran julkaisemaa Otavaa (1860–1863), Zilliacuksen kustantamia ja aluksi toimittamiakin Wiborgs Tidningiä (1864–1881) ja Ilmarista (1866–1872 ja 1874–1888), Rietrikki Polénin Suomenlehteä (1872–1874) sekä Wiborgsbladetia (vuodesta 1882). Vuonna 1881 painettiin J. H. Erkon kirjallista kuukausilehteä Ilmiötä. Lisäksi tuotettiin melkoinen määrä kirjoja.Gardberg, s. 272. Zilliacuksen kuoltua yritystä johti hänen leskensä Sofie o.s. Söderhjelm, jonka aikana kirjapainon toimintaa jouduttiin supistamaan. Sofie Zilliacus kuoli vuonna 1917, ja seuraavana vuonna paino myytiin Julie Svendbladille. Hänen aikanaan sen liikenimenä oli edelleen N. A. Zilliacuksen kirjapaino, N. A. Zilliacus tryckeri.Gardberg, s. 272–273. ==Lähteet== * ===Viitteet=== Luokka:Suomalaiset kirjanpainajat Luokka:Suomalaiset opettajat Luokka:Suomalaiset toimittajat Luokka:Viipurin kaupunginvaltuutetut Luokka:Vuonna 1828 syntyneet Luokka:Vuonna 1893 kuolleet
Puistola (Oulu)

Puistola on liike- ja asuinkerrostalo Oulun Pokkisen kaupunginosassa. Jugendtyylisen rakennuksen on suunnitellut arkkitehti Harald Andersin vuonna 1910. Asunto-osakeyhtiö Puistola osti tontin Isokadun ja Pakkahuoneenkadun kulmasta kirjailija J. F. Hellmanilta vuonna 1910. Hellman piti tontilla sijaitsevassa yksikerroksisessa puutalossa kirjakauppaa. Kauppakirja allekirjoitettiin tammikuussa 1911. Maaliskuussa purettiin tontilla sijainneet puutalot ja aloitettiin rakennustyöt. Rakennus valmistui lokakuussa 1912. Talvisodan pommituksissa 1. tammikuuta 1940 Puistolan A-rapun ylimmät kerrokset tuhoutuivat ja yksi ihminen kuoli. Seuraavana vuonna tehdyissä korjaustöissä Pakkahuoneenkadun julkisivu toteutettiin alkuperäistä yksinkertaisempana. 1960-luvulla rakennuksen pieniruutuiset ikkunat korvattiin nykyaikaisilla yksiruutuisilla ikkunoilla, mutta alkuperäisen malliset ikkunat palautettiin 1989 muutostyössä. Pakkahuoneenkadun puolella sijaitsi vuoteen 1927 asti Oulun ensimmäinen elokuvateatteri Urania. Nykyisin elokuvateatterin tiloissa toimii Ravintola Puistola. Talossa ovat asuneet kirjailijat Tatu Vaaskivi ja Atte Kalajoki, joiden muistolaatat on kiinnitettynä Puistolan Pakkahuoneenkadun puoleiselle seinälle. == Lähteet == == Aiheesta muualla == * Luokka:Oulun asuinrakennukset Luokka:Pokkinen
Lappeenrannan keskikoulu

Lappeenrannan keskikoulu voi viitata seuraaviin lappeenrantalaisiin oppilaitoksiin: * Lappeenrannan keskikoulu (1944–1958), Kesämäen lukion edeltäjä * Lappeenrannan keskikoulu (1961–1966), Armilan lukion edeltäjä.
Serebrosidit

Serebrosidit ovat sfingolipideihin kuuluvia glykolipidejä. Serebrosideja esiintyy useissa eliöissä, muun muassa eläimissä ja kasveissa. Niillä on tärkeä tehtävä muun muassa hermokudoksessa. ==Rakenne ja ominaisuudet== Serebrosidit ovat yksinkertaisimpia sfingolipidejä. Niiden rakenne koostuu sfingosiinista, rasvahappo-osasta ja glukoosista tai galaktoosista. Eliöt syntetisoivat serebrosideja seramideista ja UDP-glukoosista tai UDP- galaktoosista. Eläimissä suurin osa serebrosideista sisältää sokeriosana galaktoosin ja pienempi osa glukoosin. Kasvit tuottavat pääosin glukoosia sisältäviä serebrosideja. Eläimissä rasvahappo-osa on tyypillisesti rasvahappo, joka koostuu 24 hiiliatomista. Rasvahappo voi olla tyydyttynyt tai tyydyttymätön. Tyypillisiä eläinten serebrosidien sisältämiä rasvahappoja ovat lignoseriinihappo (serasiinissa), serebroniinihappo (serebronissa), nervonihappo (nervonissa) ja oksinervonihappo (oksinervonissa). Galaktoosia sisältäviä serebrosideja esiintyy erityisesti myeliinissä. Glukoosia sisältävien serebrosidien tehtävä on toimia gangliosidien synteesin esiasteina. Sulfotransferaasit sulfonoivat serebrosideja ja tuotteina muodostuvat lipidit ovat sulfatideja. Serebrosidit ovat kiteisiä värittömiä aineita, joiden sulamispiste on rasvahappo-osasta riippuen 126-157 °C. Tyydyttymättömiä rasvahappoja sisältävien serebrosidien sulamispisteet ovat tyydyttyneita rasvahappoja sisältäviä lipidejä matalampia. Serebrosidit liukenevat veteen ja poolisiin orgaanisiin liuottimiin kuten etanoliin, pyridiiniin ja kloroformiin. ==Lähteet== Luokka:Lipidit
Morsian (kappale)

Morsian on suomalaisen muusikko ja lauluntekijä Lauri Tähkän ensimmäinen single syksyllä 2016 ilmestyneeltä Vien sut täältä kotiin -studioalbumilta. Kappale julkaistiin Spotifyssa 22. huhtikuuta 2016. Morsian-singlen ensiesitys oli Voice of Finlandin finaalilähetyksessä julkaisupäivänä. Heti ilmestymisen jälkeen kappale löytyi sekä iTunes:n 100 suosituimman kappaleen kärkipaikalta että radiosoittolistan kärjestä. Kappaleesta on tehty Morsian- musiikkivideo, joka julkaistiin 1. kesäkuuta 2016. Singlen ovat sanoittaneet Lauri Tähkä ja Saara Törmä. Sävellyksestä vastaavat Lauri Tähkä, Matti Mikkola, Aku Rannila ja Milla Viljamaa. Kappaleen on tuottanut Jukka Immonen. == Lähteet == Luokka:Vuoden 2016 kappaleet Luokka:Lauri Tähkän kappaleet
Järvisyys

Järvisyys eli järviprosentti on ympäristötieteessä suure, joka ilmaisee järvien pinta-alan osuutta vesistön valuma-alueen pinta-alasta. Järvien osuutta valuma-alueesta ilmaistaan prosentteina. Järvisyydellä on suurikin vaikutus valuma-alueelta tulevien ravintoaineiden ja kiintoaineiden määrään. == Lähteet == Luokka:Vesistöt Luokka:Dimensiottomat suureet
Jänisjärvi (Parkano, pohjoinen)

Jänisjärvi (pohjoinen), eli kartoissa myös toinen Jänisjärvistä, on Pirkanmaalla Parkanossa Aurejärvellä sijaitsevista järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma- alueeseen. Jänisjärvi on osa Jänisojan valuma-aluetta. == Maantietoa == Järven pituus on 450 metriä, leveys 150 metriä ja sen pinta-ala on 4,0 hehtaaria. Se sijaitsee Aurejärven länsirannalla noin 200 metriä koilliseen eteläisestä Jänisjärvestä Jäniskankaan itäpuolella. Järvien ympäristössä on soita, joiden suo-ojat laskevat niihin. Pohjoiseen Jänisjärveen laske kolme suo-ojaa ja siitä lähtee lounaaseen laskuoja, joka laskee eteläiseen Jänisjärveen. Rantaviiva on kilometrin pituinen ja yli puolet siitä on suota. Järvi on autio eikä sen rantaan johda tietä. Lähin tie on metsäautotie, joka tulee sen itäpuolelle. == Lähteet == Luokka:Jänisojan valuma-alue Luokka:Parkanon järvet
Joel Eriksson

Joel Eriksson (s. 28. kesäkuuta 1998 TomelillaJoel Eriksson Driver Database) on ruotsalainen moottoriurheilija. Hänen vanhempi veljensä Jimmy Eriksson on myös moottoriurheilija. == Ura == Eriksson aloitti Karting-sarjoissa vuonna 2007 kilpaillen eri luokissa vuoteen 2013 asti. Hän aloitti kilpauransa vuonna 2014 ADAC Formel Masters -sarjassa josta hän saavutti yhden voiton ja kuusi palkintosijaa sijoittuen sarjan viidenneksi. Vuonna 2015 Eriksson kilpaili uudessa ADAC Formula 4 -sarjassa saavuttaen seitsemän voittoa, kolme paalupaikkaa ja kymmenen palkintosijaa sijoittuen sarjan loppupisteissä toiseksi. Samana vuonna hän ajoi SMP Formula 4 -sarjassa ajaen kolme kilpailua Suomessa Ahveniston moottoriradalla. Vuonna 2015 Eriksson kilpaili Euroopan Formula 3 -sarjassa voittaen yhden kilpailun sijoittumalla sarjan viidenneksi. Eriksson jatkoi F3-sarjassa vuonna 2017 voittaen kauden aikana seitsemän kilpailua sijoittuen sarjapisteissä toiseksi. Vuonna 2018 Eriksson siirtyi DTM-sarjaan BMW:lle. Hän voitti yhden kilpailun ja sijottui sarjassa 14:ksi. Vuonna 2019 Eriksson jatkoi DTM:ssä saavuttaen kaudella kaksi palkintosijoitusta sijoittuen sarjan 11:ksi. Tämän jälkeen Eriksson on ajanut GT-sarjoissa kuten ADAC GT Masters ja British GT Championship -sarjoissa. Eriksson on toiminut Formula E -sarjassa Dragon Racing ja Jaguar Racing -tallien testikuljettajana ja päässyt ajamaan kilpailuissa tuuraamalla tallien kuljettajia. ==Lähteet== Luokka:Ruotsalaiset autourheilijat Luokka:Vuonna 1998 syntyneet Luokka:Elävät henkilöt Luokka:DTM-kuljettajat Luokka:Formula E -kuljettajat
Pesäpallon naisten Mestaruussarjan kausi 1978

Pesäpallon naisten Mestaruussarjassa kaudella 1978 pelattiin 12 joukkueen voimin kahdessa lohkossa. Vetelin Urheilijoiden luovuttua sen paikalla pelasi Kauhajoen Karhu. Lohkojen kaksi parasta jatkoi mitalisarjaan ja muut joukkueet jatkoivat lohkoissaan kamppailua sarjapaikan säilyttämiseksi. Mestaruuden voitti Lapuan Virkiä. == Naisten Mestaruussarja == === Runkosarja === ==== Pohjoislohko ==== Joukkue O V T H Juoksut Pts Lapuan Virkiä 10 10 0 0 157-52 20 Seinäjoen Maila-Jussit 10 7 1 2 139-56 15 Jyväskylän Kiri 10 5 0 5 108-98 10 Oulun Lippo 10 4 1 5 101-117 9 Toholammin Urheilijat 10 3 0 7 99-130 6 Kauhajoen Karhu 10 0 0 10 54-205 0 ==== Etelälohko ==== Joukkue O V T H Juoksut Pts Hyvinkään Tahko 10 9 0 1 245-88 18 Ulvilan Pesä-Veikot 10 7 1 2 140-95 15 Lännen Pallo 10 5 2 3 178-92 12 Keravan Pallokerho 10 4 3 3 113-108 11 Roihuvuoren Roihu 10 2 0 8 129-132 4 Puna-Mustat 10 0 0 10 36-428 0 === Mitalisarja === Joukkue O V T H Juoksut Pts Lapuan Virkiä 6 4 1 1 68-34 9 Seinäjoen Maila-Jussit 6 4 0 2 56-41 8 Hyvinkään Tahko 6 2 1 3 44-45 5 Ulvilan Pesä-Veikot 6 1 0 5 43-91 2 Lapuan virkiä: Marjatta Rintanen, Anneli Turja, Anita Lakaniemi, Ulla-Maija Saikkonen, Leena Kuusisto, Liisa Isoluoma, Seija Katajamäki, Paula Turja, Johanna Turja, Pirjo Katajamäki, Saara Rantavaara. === Putoamissarja === ==== Pohjoislohko ==== Joukkue O V T H Juoksut Pts Jyväskylän Kiri 12 7 0 5 124-112 14 Oulun Lippo 12 5 1 6 127-135 11 Toholammin Urheilijat 11 3 0 8 106-146 6 Kauhajoen Karhu 11 0 0 11 58-210 0 Kauhajoki luopui hävittyään ensimmäisen ottelunsa. Putoamissarja keskeytyi. Sarjassa jatkettiin runkosarjan pisteistä. ==== Etelälohko ==== Joukkue O V T H Juoksut Pts Keravan Pallokerho 13 7 3 3 165-123 17 Lännen Pallo 13 6 3 4 217-129 15 Roihuvuoren Roihu 13 3 0 10 158-166 6 Puna-Mustat 13 0 1 12 51-477 1 Puna- Mustat putosi sarjasta. ==Palkinnot== Palkinto Pelaaja Joukkue Vuoden naispesäpalloilija Paula Turja Lapuan Virkiä Vuoden naislukkari Riitta Mikkola Seinäjoen Maila-Jussit Lyöjäkuningatar Ulla Koponen Hyvinkään Tahko Etenijäkuningatar Merja Virtanen Ulvilan Pesä-Veikot ==Lähteet== * http://www.pesis.fi/historia/pelaajatilastot/ * http://www.pesis.fi/historia/pelaajatilastot/parhaat_etenijat/ Naisten 1978 Luokka:Vuoden 1978 pesäpallo
Sara Mohammad

Sara Mohammad (s. 1967 Sulaimaniyya, Irakin Kurdistan) on ruotsalainen ihmisoikeusaktivisti. Vuonna 2001 hän perusti kunniaväkivallan vastaisen GAPF- järjestön (lyhenne sanoista Glöm aldrig Pela och Fadime, suomeksi Ei koskaan unohdeta Pelaa ja Fadimea). Järjestö tekee työtä kunniaan liittyvän väkivallan, pakkoavioliittojen ja naisten sukupuolielinten silpomisen ehkäisemiseksi Ruotsissa. Järjestö on nimetty Pela Atroshin ja Fadime Şahindalin mukaan, jotka ovat tunnetuimpia kunniamurhattuja Ruotsissa. Mohammad pakeni Irakista Ruotsiin vuonna 1993 veljensä järjestämän pakkoavioliiton ja uhkailun vuoksi. Hän on osallistunut keskusteluun islamista ja vastustanut uskonnollisin ja kulttuurillisin perustein annettuja erivapauksia, kuten uimahallivuoroja. Vuonna 2013 Mohammadille myönnettiin Ingemar Hedenius -palkinto. Palkinto myönnetään humanistisen elämänkatsomuksen edistämisestä. == Lähteet == == Aiheesta muualla == * GAPF-järjestön sivut Luokka:Vuonna 1967 syntyneet Luokka:Elävät henkilöt Luokka:Islamin kriitikot Luokka:Ihmisoikeusaktivistit Luokka:Ruotsalaiset henkilöt
James Tomkins (jalkapalloilija)

James Oliver Charles Tomkins (s. 29. maaliskuuta 1989 Basildon) on englantilainen jalkapalloilija, joka edusti pitkään Englannin Valioliigassa West Ham Unitedia ja sen jälkeen Crystal Palacea. Oikeajalkainen Tomkins on pelipaikaltaan keskuspuolustaja. == Seurajoukkueura == Tomkins on West Ham Unitedin kasvatti. Hän debytoi seuran edustusjoukkueessa Englannin valioliigassa maaliskuussa 2008 Evertonia vastaan.http://us.soccerway.com/players/james-tomkins/23292/ Saman vuoden joulukuussa hän oli lainalla Englannin mestaruussarjan Derby Countyssa pelaten seitsemässä ottelussa. Avausmaalinsa Valioliigassa Tomkins teki huhtikuussa 2009 Sunderlandin verkkoon. Kaudella 2010–2011 West Ham putosi mestaruussarjaan mutta kaudella 2011–2012 joukkue nousi pudotuspelien voittajana takaisin Valioliigaan ja Tomkins valittiin mestaruussarjan tähdistöjoukkueeseen. Hän teki tuolla kaudella neljä maalia 47 pelaamassaan mestaruussarjan ottelussa. Valioliigassa Tomkins pelasi West Hamin riveissä kaikkiaan 164 ottelua ja teki niissä neljä maalia. Heinäkuussa 2016 Tomkins siirtyi Crystal Palacen riveihin. Kauden 2023–2024 loppuun mennessä hän on pelannut Crystal Palacessa 125 Valioliigan ottelua ja tehnyt niissä kymmenen maalia. == Maajoukkueura == Tomkins on edustanut Englantia kaikissa nuorten maajoukkueissa. Hän kuului alle 21-vuotiaiden joukkueeseen vuoden 2009 ikäluokan EM-kilpailuissa. Hän pelasi turnauksessa kahdessa ottelussa. Vuonna 2012 hän kuului Ison-Britannian maajoukkueeseen kesäolympialaisissa Lontoossa. Hän pelasi turnauksessa yhdessä ottelussa.http://www.sports- reference.com/olympics/athletes/to/james-tomkins-2.html == Saavutukset == Seurajoukkuetasolla *Englannin mestaruussarjan play-offien voitto: 2011–2012 Henkilökohtainen *Englannin mestaruussarjan tähdistöjoukkue: 2011–2012 == Lähteet == Luokka:Englantilaiset jalkapalloilijat Luokka:Vuonna 1989 syntyneet Luokka:Elävät henkilöt
Oikumene

Oikumene ( tai oikoumenē) tarkoitti antiikin aikana asuttua eli tunnettua maailmaa, maapallon asutettuja alueita. Sen vastakohta oli anoikumene. Sanasta on sittemmin johdettu kristillisten kirkkojen käsite ekumeeninen (oikumenikos), yleinen tai yleiskirkollinen, koko kristikuntaa koskeva. == Lähteet == Luokka:Antiikin Kreikka Luokka:Kreikankieliset sanat ja sanonnat
James Tomkins (soutaja)

James Bruce Tomkins (s. 19. elokuuta 1965 Sydney) on uransa päättänyt australialainen soudun olympiavoittaja ja maailmanmestari. 200 senttimetriä pitkä ja 95 kilogrammaa painava Tomkins edusti Mercantile Rowing Clubia.https://worldrowing.com/athlete/70d0d3e9-245c-4627-a64b-a2c6b51723f9 Vuonna 1980 soudun aloittanut Tomkins osallistui urallaan kuusiin kesäolympialaisiin, vuosina 1988, 1992, 1996, 2000, 2004 ja 2008.http://www.sports-reference.com/olympics/athletes/to/james-tomkins-1.html Hän saavutti kolme olympiakultaa, vuonna 1992 Barcelonasta perämiehettömästä nelikosta, vuonna 1996 Atlantasta samasta luokasta ja vuonna 2004 Ateenasta perämiehettömästä kaksikosta. Vuonna 2000 hän voitti kotimaassaan Sydneyssä olympiapronssia perämiehettömästä kaksikosta. Vuoden 2008 kesäolympialaisissa Pekingissä Tomkins toimi Australian lipunkantajana avajaisissa. MM- kilpailuista Tomkins saavutti seitsemän kultaa, joista ensimmäisen jo vuonna 1986 ja viimeisen vuonna 2003. Hän on ainoa soutaja, joka on voittanut MM- kultaa perämiehettömässä nelikossa, pariairokaksikossa, pariaironelikossa, perämiehettömässä kaksikossa ja kahdeksikossa, eli kaikissa niin kutsutuissa sweep oar -kilpailumuodoissa.http://tlaworldwide.com/talent/james-tomkins/ Vuoden 1986 Kansainyhteisön kisoista Tomkins saavutti yhden kullan ja yhden pronssin. Tomkins päätti uransa vuonna 2010.http://www.sahof.org.au/hall-of- fame/member-profile/?memberID=556&memberType;=athlete Vuonna 2012 hänet valittiin sekä Australian urheilun kunniagalleriaan että Kansainvälisen olympiakomitean urheilijoiden komission jäseneksi. == Lähteet == Luokka:Australialaiset soutajat Luokka:Australialaiset olympiavoittajat Luokka:Vuonna 1965 syntyneet Luokka:Elävät henkilöt
Joan G. Robinson

Joan Mary Gale Robinson (o.s. Thomas; 10. helmikuuta 1910England & Wales, Death Index, 1916–2007. Ancestry.com Operations Inc., 2007. Gerrards Cross, Buckinghamshire, Englanti – 20. elokuuta 1988 King’s Lynn, NorfolkNoonan, Barry (toim.): Death Notices from The Times, 1982–1988. Ancestry.com Operations Inc., 2005.) oli englantilainen lasten- ja nuortenkirjailija ja kuvittaja. Hän opiskeli taidetta Chelsea Illustrators Studiossa ja kuvitti aluksi muiden kirjailijoiden teoksia. Hän alkoi kirjoittaa ja kuvittaa omia kertomuksiaan 1930-luvulla. Hän julkaisi lastenkirjasarjoja ja nuorisoromaaneja sekä tyttönimellään että avionimellään ja työskenteli myös yhdessä aviomiehensä Richard Gavin Robinsonin kanssa heidän avioiduttuaan vuonna 1941. He asuivat King’s Lynnissä Norfolkissa. Studio Ghiblin elokuva Marnie – tyttö ikkunassa perustuu hänen romaaniinsa When Marnie Was There (1967), joka on suomennettu vuonna 1970 nimellä Tyttö ikkunassa. __NOTOC__ ==Teoksia== * A Stands for Angel (1939) * God of All Things (1948) * The Teddy Robinson -sarja ** Dear Teddy Robinson (1956) ** Teddy Robinson Himself (1957) ** More About Teddy Robinson (1964) ** Keeping Up with Teddy Robinson (1965) ** About Teddy Robinson (1974) * Mary-Mary-sarja ** Madam Mary-Mary (1957) ** More Mary-Mary (1958) ** Mary-Mary Stories (1965) * When Marnie Was There (1967) * Charley eli The Girl Who Ran Away (1969) * The House in the Square (1972) * The Summer Surprise (1977) * Meg and Maxie eli The Sea Witch (1979) ==Lähteet== * Joan Gale Robinson Papers. University of Southern Mississippi. * Joan G Robinson. Fantastic Fiction. ===Viitteet=== Luokka:Vuonna 1910 syntyneet Luokka:Vuonna 1988 kuolleet Luokka:Englantilaiset lasten- ja nuortenkirjailijat Luokka:Englantilaiset kuvittajat
James Tomkins

James Tomkins on muun muassa seuraavien henkilöiden nimi: *James Tomkins (s. 1989), englantilainen jalkapalloilija *James Tomkins (s. 1965), australialainen soutaja (olympiavoittaja) Luokka:Täsmennyssivut
Afrikan maantiede

Afrikka on maapallon toiseksi suurin manner. Sen pohjoisosaa hallitsee Saharan autiomaa, ja keskiosissa on trooppisia sademetsiä. ==Sijainti ja koko== Afrikka rajautuu pohjoisessa Välimereen, koillisessa Suezin kanavaan ja Punaiseenmereen, idässä Intian valtamereen ja lännessä Atlanttiin.Geographica 2000, s. 312. Afrikan pinta-ala on 30,3 miljoonaa neliökilometriä. Afrikan pohjoisimmasta kohdasta, Ras ben Sakkasta Tunisiassa (37°21' N), eteläisimpään, Cape Agulhasiin Etelä-Afrikassa on matkaa suunnilleen 8 000 kilometriä.Lewin, Evans: Africa. Clarendon press, 1924. Mantereen läntisimmästä kohdasta, Kap Verden niemimaasta Senegalissa(17°33'22" W), itäisipään kohtaan Sar Hafuniin Somaliassa (51°27'52" E), on noin 7 400 kilometriä.Merriam-Webster’s Geographical Dictionary (Index), s. 10–11. Merriam-Webster, 1998. ISBN 0-87779-546-0. Afrikan rantaviivan pituus on noin 26 000 kilometriä. Muihin maanosiin verrattuna Afrikan rannikot ovat melko suoria, ilman laajoja niemimaita tai lahtia. ==Pinnanmuodot== Afrikka koostuu useista ylätasangoista, jotka Itä-Afrikan hautavajoama halkaisee mantereen itäosissa. Vulkaanisessa hautavajoamassa on useita järviä ja laaksoja. Afrikan luoteisosissa ovat Atlasvuoret, jotka ovat geologisesti mantereen nuorinta osaa. Afrikan korkein vuori on Kilimanjaro, jonka huippu on 5 895 metriä merenpinnasta. ==Vesistöt== Afrikan suurin joki on Välimereen laskeva Niili, jota pidetään noin 6 690 kilometrin pituudellaan maailman pisimpänä jokena. Muita Afrikan suurimpia jokia ovat Kongo (4 630 km), Sambesi (2 735 km) ja Niger (4 100 km). Useimmat Afrikan suurista järvistä sijaitsevat Ison hautavajoaman alueella. Suurimpia järviä ovat esimerkiksi Victorianjärvi, Tanganjikajärvi, Njassajärvi, Albertinjärvi ja Tšadjärvi.5 Major Lakes in Africa, USA Today ==Saaret== Afrikan kaakkoisrannikolla on Madagaskar, joka on maailman neljänneksi suurin saari.Geographica 2000, s. 353. Mannerta ympäröiviä muita saaria ovat esimerkiksi Komorien saaristo (Komorit ja Mayotte), Réunion, Mauritius, Seychellit, Sokotra, Tristan da Cunha, Madeira, Kanariansaaret sekä São Tomé ja Príncipe.Geographica 2000, s. 372–373. ==Luonto== ===Kasvillisuusvyöhykkeet=== Pohjois-Afrikassa on suuri Saharan kuumuusaavikko. Sen pohjoispuolella on kapea Välimeren rannikkovyöhyke. Saharan eteläpuolella on Sahel, joka on kuiva, puoliaavikosta savanniksi asteittain muuttuva alue. Keski- ja Länsi-Afrikka on tiheiden ja kosteiden trooppisten sademetsien peitossa. Eteläisessä Afrikassa on puoliaavikoita ja Kalaharin autiomaa. ===Eläimistö=== Afrikassa on hyvin monimuotoinen ja runsas eläimistö. Siellä on maailman muihin alueisiin verrattuna huomattavan paljon suurikokoisia eläimiä, varsinkin nisäkkäitä. Sellaisia ovat petoeläimistä leijona, leopardi ja hyeena, kasvis­syöjistä esimerkiksi afrikannorsu, kirahvi, virtahepo ja sarvikuono. Afrikassa on myös suuri joukko antilooppilajeja sekä kädellisiä kuten paviaanit sekä ihmis­apinoihin kuuluvat simpanssit ja gorillat. Linnuista suurin on strutsi ja matelijoista krokotiili. == Lähteet == * ===Viitteet=== == Aiheesta muualla == *
Pesäpallon suomensarja 1984

Pesäpallon suomensarja pelattiin 40. kerran kaudella 1984. Sarja pelattiin kolmessa lohkossa kaksinkertaisena sarjana. Lohkovoittajat Halsuan Toivo, Jyväskylän Lohi ja Ulvilan Pesä-Veikot nousivat ykkössarjaan kaudeksi 1985. Lohkojen kolme viimeistä putosi suoraan maakuntasarjaan. Kausi oli neljäs, jolloin suomensarja oli kolmanneksi korkein sarjataso pesäpallossa. ==Suomensarja== ===Pohjoislohko=== Joukkue O V T H Juoksut Pisteet Halsuan Toivo 18 17 1 0 210–69 35 Kempeleen Kiri 18 13 2 3 206–83 28 Ylivieskan Kuula 18 11 0 7 162–123 22 Haapajärven Kiilat 18 9 2 7 186–187 20 Maaningan Mahti 18 8 2 8 152–164 18 Lappajärven Veikot 18 8 1 9 142–136 17 Kajaanin Pallokerho 18 7 1 10 147–166 15 Iin Urheilijat 18 5 1 12 150–204 11 Tyrnävän Tempaus 18 4 1 13 111–197 9 Nilsiän Nujakka 18 2 1 15 120–257 5 ===Itälohko=== Joukkue O V T H Juoksut Pisteet Jyväskylän Lohi 18 15 0 3 171–83 30 Karjalan Maila 18 14 0 4 198–109 28 Lahden Mailaveikot 18 13 0 5 218–135 26 Järvenpään Palo 18 10 1 7 176–135 21 Porvoon Kumuri 18 9 1 8 152–131 19 Summan Ponnistus 18 7 1 10 117–147 15 Juvan Pallo 18 7 1 10 118–158 15 Saaren Urheilijat 18 7 0 11 136–167 14 Kuusankosken Puhti 18 4 0 14 119–209 8 Heinolan Maila-Pojat 18 2 0 16 85–216 4 ===Länsilohko=== Joukkue O V T H Juoksut Pisteet Ulvilan Pesä-Veikot 18 15 1 2 186–88 31 Lohjan Kisa-Veikot 18 12 0 6 146–125 24 Vihtiläjärven Urheilijat 18 11 0 7 147–137 22 Lammin Luja 18 10 1 7 134–108 21 Peräseinäjoen Toive 18 9 2 7 154–113 20 Jokioisten Koetus 18 9 2 7 112–116 20 Seinäjoen Maila-Jussit 2 18 6 4 8 123–124 16 Loimaan Palloilijat 18 5 3 10 110–142 13 Mynämäen Vesa 18 3 1 14 81–132 7 Kauhajoen Karhu 18 2 2 14 87–195 6 ==Lähteet== * http://www.mrasilainen.com/ Luokka:Pesäpallon Suomensarjakaudet Luokka:Vuoden 1984 pesäpallo
Folktribunen

Folktribunen oli Helsingissä vuosina 1907–1910 ilmestynyt ruotsinkielinen sosiaalidemokraattinen aikakauslehti. Alaotsikolla socialdemokratisk månadsskrift ilmestynyt Folktribunen perustettiin Sosialistisen Aikakauslehden ruotsinkieliseksi vastineeksi. Sen julkaisija ja vastaava toimittaja oli Ivar Hörhammer. Toimituskuntaan kuuluivat Ture Janson, Georg W. Johansson ja Yrjö Sirola sekä myöhemmin K. H. Wiik ja Edvard Gylling. Folktribuneniin kirjoittivat myös Runar C. Öhman, Arvid Mörne, Gunnar Castrén ja Ola Castrén. Lehden tarkoituksena oli käsitellä ajankohtaisia taloudellisia ja sosiaalisia kysymyksiä sekä toimia suomen- ja ruotsinkielisen työväenliikkeen yhdyssiteenä. Sosialistiseen Aikakauslehteen verrattuna Folktribunenissa oli melko vähän teoreettisia artikkeleita, mutta sen sivuilla näkyivät ruotsinkielisen työväenliikkeen revisionistiset piirteet. Lehti julkaisi myös kaunokirjallisuutta sekä kirjallisuusarvosteluja ja kirjaesittelyjä. Levikki jäi alle tuhannen tilaajan ja ilmestyminen muuttui epäsäännölliseksi, kunnes lehti lakkasi vuoden 1910 syksyllä. ==Lähteet== ==Aiheesta muualla== * Folktribunen digitoituna kansalliskirjastossa Luokka:Helsingin media Luokka:Suomalaiset ruotsinkieliset aikakauslehdet Luokka:Suomalaiset yhteiskunnalliset lehdet Luokka:Ilmestymästä lakanneet suomalaiset aikakauslehdet
Lievestuoreen kirkko

Lievestuoreen kirkko on vuonna 1983 valmistunut kirkkorakennus Lievestuoreen taajamassa Laukaassa. Se kuuluu Laukaan seurakuntaan. Kirkon suunnitteli arkkitehtuuritoimisto Erkki Tarvainen. Rakennuksen kirkkosaliin mahtuu 140 ihmistä, ja yhdistettynä kahviotilaan salissa on tilaa 300 hengelle. Kirkossa on Kangasalan urkutehtaan vuonna 1978 rakentamat urut. Kirkon kellotapuli on 18 metriä korkea. == Lähteet == Luokka:Laukaan rakennukset ja rakennelmat Luokka:Keski-Suomen kirkkorakennukset
Aikapallo

Aikapallo on alun perin 1800-luvulla käytetty aikamerkkilaite. Se rakennettiin kiinnittämällä kirkkaalla värillä maalattu pallo pylvään ympärille. Pylvään huippuun nostettu pallo pudotettiin tiettyyn kellonaikaan merkiksi, jonka perusteella voitiin tarkastaa kellojen olevan oikeassa ajassa. Aikapalloja käytettiin etupäässä satamissa, jotta lähistölle ankkuroiduissa laivoissa voitiin palloa esimerkiksi kaukoputkella tarkkailemalla tarkastaa kellot viemättä niitä pois laivalta. Joitakin aikapalloja on yhä käytössä historiallisina turistinähtävyyksinä. Ensimmäinen aikapallo rakennettiin Englannin Portsmouthiin vuonna 1829. Vuonna 1833 Greenwichin kuninkaallisen observatorion katolle asennettiin aikapallo, joka pudotetaan yhä nykyäänkin joka päivä kello 13:00. Ensimmäinen aikapallo Yhdysvalloissa rakennettiin vuonna 1845 Washingtoniin. Suomessa Turkuun rakennettiin 1860-luvulla aikapallo, joka pudotettiin maanantaisin kello 12 vuoteen 1939 asti. Vuonna 1907, varsinaisten aikapallojen jäätyä jo pitkälti tarpeettomiksi, New Yorkin Times Squaren laidalla olevan New York Times -sanomalehden silloin omistaman One Times Square -rakennuksen katolle asennettiin samalla periaatteella toimiva Times Squaren pallo, joka on siitä lähtien pudotettu kerran vuodessa vuoden vaihtumisen merkiksi. Pallon pudotus on osa aukiolla järjestettävää uudenvuodenjuhlaa. == Lähteet == == Aiheesta muualla == Luokka:Aika Luokka:Mittalaitteet
Federico Valverde

Santiago Federico Valverde Dipetta (s. 22. heinäkuuta 1998 Montevideo) on uruguaylainen jalkapalloilija. Hän edustaa La Ligassa pelaavaa Real Madridia. Valverde on pelipaikaltaan keskikenttäpelaaja.http://int.soccerway.com/players/federico-santiago- valverde-dipetta/397869/ Viitattu 24.4.2016. == Seurajoukkueura == Valverde siirtyi Peñarolista Real Madridiin toukokuussa 2015 viiden miljoonan euron siirtosummalla. Hänet lainattiin välittömästi takaisin yhden vuoden ajaksi. Hän pelasi kauden 2017–2018 lainalla Deportivo La Coruñassa mutta on sittemmin vakiinnuttanut paikkansa Real Madridin joukkueessa. Hän pelasi 11 ottelua kaudella 2021–2022 Real Madridin voittamassa Mestarien liigassa ja syötti loppuottelun ainoan maalin. Hän voitti Espanjan liigamestaruuden vuosina 2020 ja 2022. == Maajoukkueura == Valverde pelasi vuonna 2017 alle 20-vuotiaiden MM-kilpailuissa, joissa Uruguay sijoittui neljänneksi. Hän pelasi avauskokoonpanossa joukkueensa kaikki seitsemän ottelua. Hän teki puolivälierässä Portugalia vastaan 2–2-tasoitusmaalin ja otteun ratkaisseessa rangaistuspotkukilpailussa maalin joukkueensa ensimmäisenä laukojana. Valverde pelasi Uruguayn A-maajoukkueessa ensimmäisen kerran syyskuussa 2017 MM- karsintaottelussa Paraguayta vastaan. Hän pelasi vuosien 2019 ja 2021 Copa Américassa. Hän pelasi MM-kilpailuissa 2022 täydet minuutit joukkueensa kaikissa kolmessa ottelussa. Hän on pelannut vuoden 2024 lokakuuhun mennessä 63 A-maaottelua, joissa hän on ollut 55 kertaa avauskokoonpanossa. Hän on tehnyt näissä maaotteluissaan seitsemän maalia. === Maalit Uruguayn maajoukkueessa === :Uruguayn maalit mainittu ensin. # Päivämäärä Pelipaikka Vastustaja Lopputulos Kilpailu 1 6.9.2017 Paraguay 2–1 MM-kilpailujen 2022 karsinnat 2 8.6.2019 Uruguay 3–0 Ystävyysottelu 3 6.9.2021 Uruguay 4–2 MM- kilpailujen 2022 karsinnat 4 30.3.2022 Chile 2–0 MM-kilpailujen 2022 karsinnat 5 24.3.2023 Japani 1–1 Ystävyysottelu 6 9.9.2023 Uruguay 3–1 MM-kilpailujen 2026 karsinnat 7 27.6.2024 Yhdysvallat 5–0 Copa América 2024 == Saavutukset == Päivitetty 1. lokakuuta 2024. Peñarol * Uruguayn Primera División: 2015–2016 Real Madrid * Primera División (3): 2019–2020, 2021–2022, 2023–2024 * Copa del Rey: 2022–2023 * Supercopa de España (3): 2019–2020, 2021–2022, 2023–2024 * Mestarien liiga (2): 2021–2022, 2023–2024 * UEFA Super Cup (2): 2022, 2024 * Seurajoukkueiden maailmanmestaruus (2): 2018, 2022 == Lähteet == Luokka:Uruguaylaiset jalkapalloilijat Luokka:Vuonna 1998 syntyneet Luokka:Elävät henkilöt
Aslak Fränti

Aslak Kullervo Fränti (12. helmikuuta 1916 Kittilä – 31. toukokuuta 1984) oli suomalainen agronomi ja maanviljelysneuvos jolla oli merkittävä rooli Kainuun maatalouden kehittämisessä.Kuka kukin on 1978 (Projekt Runeberg) Fräntin vanhemmat olivat kunnallisneuvos Aleksanteri Fränti ja toimistonhoitaja Maria Kustaava Candelin. Hän pääsi ylioppilaaksi Kajaanissa 1936 ja opiskeli Helsingin yliopistossa valmistuen maatalous- ja metsätieteiden kandidaatiksi 1944 ja agronomiksi 1945. Fränti oli Kajaanin maanviljelysseurassa karjatalouskonsulttina 1946–1949 sekä seuran toiminnanjohtajana 1950–1969. Tämän jälkeen Fränti oli Kainuun maatalouskeskuksen johtajana vuodesta 1970 alkaen. Hänellä oli hyvät suhteet presidentti Urho Kekkoseen joten hän pystyi edistämään monia Kainuun maatalouteen liittyneitä hankkeita. Fränti sai maanviljelysneuvoksen arvon 1969. Fränti oli Kajaanin kaupunginvaltuuston jäsenenä 1951–1964 ja hän oli valtuuston puheenjohtaja 1953 ja varapuheenjohtaja 1955–1959. Hän oli lisäksi muun muassa Kainuun maakuntaliiton puheenjohtajana 1952–1970, Kostamuksen rakennustoimikunnan jäsenenä sekä Kainuun Eino Leino -seuran puheenjohtajana vuodesta 1975. Fränti oli naimisissa vuodesta 1940 filosofian maisteri Daisy Svanhild Degermanin kanssa. == Lähteet == == Aiheesta muualla == * Yle Kainuu : Kainuun tuntemattomat suuruudet, osa 25: Aslak Fränti, esitetty 13.3.2012 (Yle Areena) * Presidentti Urho Kekkosen kirje Fräntille 25.2.1975 * Aslak Fränti Eino Leino -talon vihkiäisjuhlassa 6.7.1978 (Kainuun Eino Leino -seura) Luokka:Maanviljelysneuvokset Luokka:Suomalaiset järjestöjohtajat Luokka:Kajaanin kaupunginvaltuutetut Luokka:Vuonna 1916 syntyneet Luokka:Vuonna 1984 kuolleet
Panthera gombaszoegensis

Euroopanjaguaari (Panthera gombaszoegensis) on sukupuuttoon kuollut kissaeläinlaji. Se kehittyi luultavasti Afrikassa plioseenikaudella ja levisi sitten koko Eurooppaan Lähi-idän kautta. Se kuvataan usein nykyisen jaguaarin tapaan metsissä tai viidakoissa elävänä metsästäjänä, mutta se on saattanut elää muuallakin kuin metsissä. == Lähteet == * Panthera gombaszoegensis a.k.a.‭ ‬European Jaguar Prehistoric-wildlife.com Luokka:Kissaeläimet Luokka:Esihistorialliset nisäkkäät
Giuseppe Cipriani

Giuseppe Cipriani (s. 9. kesäkuuta 1965 Venetsia) on italialainen autourheilija ja liikemies. Hän kilpailee kaudella 2016 Formula 3.5 V8 -sarjassa Durango-tallin autolla.https://www.driverdb.com/drivers/giuseppe- cipriani/Viitattu 24.4.2016. Vuosina 2010–2015 Cipriani kilpaili pääasiassa Auto GP -sarjassa. Hän perusti vuonna 2013 oman kilpatallin, Ibiza Racing Teamin. Cipriani on maailmanlaajuisesti luksusravintolatoimintaa pyörittävän Cipriani S.A. -yhtiön talousjohtaja. Hänen isoisänsä perusti Harry's Barin Venetsiaan vuonna 1931, ja maailmanlaajuiseksi toiminta laajeni vuonna 1985. Yhtiön pääomistaja on Ciprianin isä Arrigo Cipriani. ==Lähteet== Luokka:Italialaiset autourheilijat Luokka:Italialaiset liikemiehet Luokka:Vuonna 1965 syntyneet Luokka:Elävät henkilöt
Karoliina Kujala

Karoliina Kujala (s. 1. helmikuuta 1987) on salibandypelaaja, joka on edustanut nurmijärveläistä SB-Prota vuosina 2004–2007 sekä uudelleen vuodesta 2011 alkaen. Hän on voittanut Suomen-mestaruuden vuosina 2014, 2018 ja 2019 sekä saavuttanut viisi SM-hopeaa ja yhden SM-pronssin. Välillä hän pelasi sveitsiläisessä Piranha Churissa. Kujala on Suomen maajoukkueen pelaajana ollut mukana vuosien 2009, 2011, 2013, 2015 ja 2017 MM-kilpailuissa ja saavuttanut niissä neljä hopeaa ja yhden pronssin. Kaikkiaan hän on pelannut 122 maaottelua ja tehnyt niissä 48 maalia sekä antanut 38 maalisyöttöä. Kujalan kaksoissisko Elina Kujala on myös pelannut salibandymaajoukkueessa. == Lähteet == Luokka:Elävät henkilöt Luokka:suomalaiset salibandyn pelaajat Luokka:Vuonna 1987 syntyneet
Merisali

Merisali on Waldemar Aspelinin suunnittelema vuonna 1899 valmistunut rakennus Naantalissa, joka toimii nykyään ravintolana. Rakennus sijaitsee Naantalin vanhankaupungin rannassa Naantalin kirkon alapuolella. Merisalissa on suuri ravintolasali sekä katettu terassi. Asiakaspaikkoja on sisällä 130 ja ulkona 160. Ravintola on talvisin suljettu. Rakennus on kulttuurihistoriallisesti arvokas sekä kaupunkikuvallisesti erittäin merkittävä myös kaupunkia meren suunnasta lähestyttäessä. Rakennus on suojeltu asemakaavassa, ja maakuntakaavassa se on sisällytetty suojeltavista rakennetun ympäristön kokonaisuuksista tehtyyn erillisluetteloon. Merisali on inventoitu valtakunnallisesti arvokkaaksi rakennushistoriallisesti, historiallisesti ja ympäristöllisesti. Vuonna 1899 valmistuneen Merisalin paikalla sijaitsi ennen kokoussali, joka rakennettiin 1860-luvulla uudelle Naantalin kylpylälaitokselle. Kylpylävieraat kävivät Merisalissa seurustelemassa, lukemassa lehtiä ja kuuntelemassa musiikkia. Ravintoloina toimivat Merisali ja Naantalin kaivohuone ovat ainoat vuonna 1963 toimintansa lopettaneen kylpylälaitoksen säilyneet rakennukset. Merisali toimi aiemmin kahvilana, mutta sen siirryttyä 1980-luvun lopulla Heikki Routamaalle muutettiin tilat myös ravintolaksi. Rakennuksen ulko- ja sisätilat ovat säilyneet lähes alkuperäisinä. Vuonna 2016 rakennusta laajennettiin wc- ja keittiötiloilla. Vuonna 2023 alkanut Merisalin peruskorjaus valmistui vuoden 2024 kesällä. Peruskorjauksen aikana rakennus muun muassa paalutettiin uudelleen ja sen perustukset uusittiin. Lisäksi rakennuksen pinnat restauroitiin sisältä. == Kuvia == Tiedosto:Restaurang Merisali Nådendal 2024.jpg|Ravintola Merisalin sali heinäkuussa 2024. Tiedosto:Merisali Nådendal 2024.jpg|Ravintola Merisalin sali heinäkuussa 2024. == Lähteet == == Aiheesta muualla == * Luokka:Ravintolat Suomessa Luokka:Suomalaiset kahvilat Luokka:Naantalin vanhakaupunki Luokka:Waldemar Aspelinin suunnittelemat rakennukset Luokka:Suomen 1800-luvulla rakennetut rakennukset ja rakennelmat Luokka:Naantalin suojellut rakennukset
Ziyang

Ziyang (, pinyin: Zīyáng Shì) on prefektuuritason kaupunki Kiinan Sichuanin maakunnan keski-itäosassa. Kaupungin pinta-ala on 7 962 neliökilometriä ja väkiluku noin 3,67 miljoonaa (vuonna 2010, sisältäen Jianyangin kaupunkia). Kaupungin keskusta sijaitsee linnuntietä noin 75 kilometriä maakunnan pääkaupunki Chengdusta kaakkoon. Kaupunki rajoittuu pohjoisessa Deyangin ja Suiningin, etelässä Neijiangin, lännessä Meishanin, sekä luoteessa Chengdun prefektuuritason kaupunkeihin. Kaakossa naapurina on maakuntatasolla oleva Chongqingin itsehallinnollinen kunta. == Hallinnollinen jako == Piirikuntatasolla kaupunki jaetaan yhteen kaupunkipiiriin ja kahteen piirikuntaan. Aiemmin Ziyangin alaisuudessa oleva Jianyangin piirikuntatason kaupunki siirtyi Chengdun alaisuuteen toukokuussa 2016. Ziyangin hallinnollinen jako piirikuntatasolla # Nimi Kiinan kirjoitusmerkit Pinyin Väkiluku (2010) Pinta-ala (km²) Tiheys (/km²) 1 Yanjiang (kaupunkipiiri) 雁江区 Yànjiāng Qū 905 729 1 633 554,8 2 Lezhi 乐至县 Lèzhì Xiàn 546 767 1 424 383,8 3 Anyue 安岳县 Ānyuè Xiàn 1 141 347 2 690 424,2 == Galleria == Kuva:Ziyang.JPG | Katumaisemaa Ziyangissa vuonna 2012. Kuva:半月山摩崖造像照片.JPG | Buddhan patsas. Kuva:Yuanjue Cave Anyue.JPG | Patsas Yuanjue-luolassa Anyuen piirikunnassa. == Lähteet == == Aiheesta muualla == * Travelchinaguide.com: Ziyang Travel Guide Luokka:Sichuanin kaupungit Luokka:Sichuanin prefektuurit
Campo Ligure

Campo Ligure on kunta Pohjois-Italiassa olevassa Genovan metropolikaupungissa Ligurian alueella. Se sijaitsee Sturajoen varrella kahden luonnonpuiston, Parco naturale regionale del Beiguan ja Parco naturale delle Capanne di Marcarolon välissä. Campo Ligure on listattu yhdeksi Italian kauneimmista kylistä, I borghi più belli d'Italia.Milano – Sanremo 2016 ==Historia== Campo Liguren nimi juontaa paikalla 200-luvulla sijainneeseen roomalaisten linnoitukseen. 600-luvulla bysanttilaiset vahvistivat linnoitusta. 900-luvulla alueelle perustettiin ensimmäinen seurakunta. 1100- ja 1200-luvuilla aluetta hallitsivat useat suvut. Vuonna 1329 siitä tuli osa Pyhää saksalais- roomalaista keisarikuntaa, joka oli Genovan tasavallan ympäröimä enklaavi. 1700-luvulla alueen talous kehittyi ja sinne syntyi raudan tuotantoa ja jalostusta, silkkikehräämöitä, paperitehtaita sekä metsä- ja maataloutta. Vuonna 1797 kaupunki liittyi Ligurian tasavaltaan. Vuonna 1805, jolloin kaupunki tunnettiin vielä nimellä Campo Freddo, siitä tuli Napoleon I:n valloitettua alueen osa Ranskan ensimmäistä keisarikuntaa. Wienin kongressissa vuonna 1815 alue määrättiin osaksi Sardinian kuningaskuntaa. Vuonna 1884 kunnan nimi muutettiin Campo Ligureksi.Kunnan historia ==Nähtävyyksiä== Yksi kunnan maamerkeistä on sen linna Castello di Campo Ligure. Linnan vanhimmat osat ovat roomalaisten rakentamia. Nykyiset ulkoseinät on rakennettu keskiajalla 1100- ja 1200-luvuilla. Linnan torni on yli 28 metriä korkea ja halkaisijaltaan se on lähes 6 metriä. 1300-luvulla linnasta tuli Spinolan suvun omaisuutta. Linna pysyi Campo Ligurea hallinneella Spinolan suvulla 1700-luvulle saakka. Vuonna 1986 se kunta osti linnan ja 1990-luvulla siellä aloitettiin kunnostustyöt.Linnan historia Campo Liguren keskiaikainen silta (Ponte medievale di San Michele) on rakennettu alkujaan 800-luvulla. 1700-luvulla oli useita pahoja tulvia jotka romahduttivat osia sillasta. Nykyinen silta on valmistunut vuonna 1841.Sillan historia Campo Liguressa on useita näyttäviä kirkkoja, kuten Chiesa della Natività di Maria Vergine, Oratorio dei Santi Sebastiano e Rocco ja Oratorio di Nostra Signora Assunta. Tiedosto:Campo_Ligure-IMG_0309.JPG|Castello di Campo Ligure Tiedosto:Campo_Ligure-ponte_San_Michele1.jpg|Keskiaikainen silta Tiedosto:Campo Ligure - palazzo Spinola.jpg|Palazzo Spinola Tiedosto: Campo Ligure (GE) - chiesa della Natività di Maria Vergine.jpg|Chiesa della Natività di Maria Vergine Tiedosto: Campo_Ligure-oratorio_ss_Sebastiano_e_Rocco- facciata.jpg|Oratorio dei Santi Sebastiano e Rocco Tiedosto: Campo Ligure (GE) - oratorio di Nostra Signora Assunta - facciata.jpg|Oratorio di Nostra Signora Assunta ==Lähteet== Luokka:Genovan metropolikaupungin kunnat
Laigueglia

Laigueglia on kunta Pohjois-Italiassa olevassa Savonan maakunnassa Ligurian alueella. Se sijaitsee Välimeren rannikolla Italian Rivieralla. ==Historia== Ensimmäiset kirjalliset tiedot Laiguegliasta ovat peräisin 1100-luvulta, jolloi se kuului Genovan tasavallan hallinta-alueeseen. Kalastus on ollut alueella tärkeä elinkeino. 1100- ja 1200-luvuilla alueelle muutti paljon katalonialaisia, jotka hankkivat elantonsa keräämällä korallia. Merirosvot ovat usein tehneet kaupunkiin hyökkäyksiä, joista vakavimmat tapahtuivat 1500-luvun puolivälissä.Milano – Sanremo 2016 ==Lähteet== Luokka:Savonan maakunnan kunnat
Ketjuuntuminen

Ketjuuntuminen on joukkoliikenteen ilmiö, jossa useampi samaa linjaa liikennöivä juna tai linja-auto päätyy ajamaan ketjussa peräkkäin tarkoitetun vuorovälin sijasta. Tällöin asemalla tai pysäkillä odottavien matkustajien keskimääräinen odotusaika pitkittyy. Ketjuuntumisilmiö johtuu pitkälti myöhästyneelle kulkuvälineelle tulevasta suuremmasta matkustajamäärästä. Junan tai linja-auton mistä tahansa syystä myöhästyessä sen edessä olevalle linjaosuudelle ehtii kertyä tavanomaista enemmän odottavia matkustajia, mikä hidastaa asiointia asemilla tai pysäkeillä. Seuraavan linjaa liikennöivän kulkuneuvon edessä olevalle osuudelle puolestaan kertyy tavanomaista vähemmän matkustajia, sillä edeltävä myöhästynyt kulkuneuvo on poiminut mukaansa niitäkin matkustajia, jotka eivät olisi ehtineet ajoissa olleeseen vuoroon. Myöhästyneen junan tai linja-auton hidastuminen ja sen perässä tulevien kulkuneuvojen nopeutuminen saavat kulkuneuvot lähestymään toisiaan aiheuttaen ketjuuntumisen. Ketjuuntumista voidaan välttää pitämällä liikennevälineiden vuorovälit tasaisina pakottamalla ne viipymään asemilla tai pysäkeillä aina määrätyn ajan matkustajien määrästä riippumatta. Pysäkkejä, joilla liikenneväline viipyy ketjuuntumisen välttämiseksi, kutsutaan ajantasauspysäkeiksi. == Lähteet == Luokka:Joukkoliikenne Luokka:Liikennesuunnittelu
Nelli Milan

Nelli Milan (oikealta nimeltään Nelli Tapaninen, s. 1989 Tampere) on suomalainen laulaja-lauluntekijä. Milan on toiminut vuodesta 2010 laulajana ja kosketinsoittajana oululaisessa Reetta-yhtyeessä, joka julkaisi kolme ep-levyä vuosina 2011–2013. Hän on lisäksi esiintynyt soolona säestäen itseään pianolla. Vuonna 2015 Reetta-nimestä luovuttiin, ja myös yhtye on siitä lähtien käyttänyt nimeä Nelli Milan. MediaCroco Recordsin julkaisema Nelli Milanin esikoisalbumi Yli naapurin aitojen ilmestyi huhtikuussa 2016. Vuonna 2017 Milan teki sopimuksen Universal Musicin kanssa. Nelli Milan aloitti pianotunnit ollessaan kuusivuotias. Hän on syntynyt Tampereella, mutta perhe muutti Ouluun Nellin ollessa yksivuotias. Hän on opiskellut Madetojan musiikkilukiossa Oulussa ja Ammattiopisto Lappian muusikkolinjalla Torniossa. Milan on kitaristi Timo ”Törrö” Tapanisen tytär. == Diskografia == ;Albumit * ;Ep * * * ;Singlet * ”Rakas päiväkirja” (2016) * ”Syntymäpäivälaulu” (2016) * ”Yli naapurin aitojen” (2016) * ”Philippe Petit” (2017) * ”Lucid” (2017) * ”Älä Soita Mulle” (2018) * ”Nuori Ja Nälkäinen” (mukana Hätä-Miikka) (2019) Nimellä Reetta julkaistut ep:t * * * == Lähteet == Luokka:Suomalaiset laulaja- lauluntekijät Luokka:Suomalaiset kosketinsoittajat Luokka:Vuonna 1989 syntyneet Luokka:Elävät henkilöt
Chaetomium

Chaetomium on homesienisuku, johon kuuluu yli 180 lajia. Useat niistä kasvavat maaperässä, puutavarassa tai olkea sisältävässä materiaalissa. Homesientä on jo pitkään pidetty kosteusvaurioindikaattorina. Kosteusvauriorakennuksissa Chaetomium kasvaa erilaisilla selluloosaa sisältävillä kasvualustoilla, paperi- ja kartonkialustoilla, harvemmin kivimateriaalilla tai keraamisilla alustoilla. Chaetomium-suvussa on useita toksiinien tuottajalajeja. Chaetomiumin on arveltu olevan yleisimpien haitallisten sisätilahomeiden joukossa. Eräässä tutkimuksessa tutkittiin noin 800 kosteusvaurioitunutta rakennusta, joista 49 % löydettiin Chaetomium-lajeja. Chaetomium on homevaurioituneiden sisäympäristöjen sienisuku, joka edistää mahdollisesti terveydellisiä haittoja toksisilla tuotoksillaan. Chaetomium -suvun yleisimpiä rakennuksissa tavattavia lajeja on Chaetomium globosum. Se tuottaa ketoglobosiineja A ja C, kun sitä viljellään rakennusmateriaaleilla. Kasvatusalustoista kaura-agar on parhaimmiksi todettuja. Chaetomiumin tuottamia toksiineja voi olla sisäilmassa, pinnoille laskeutuneessa pölyssä ja kasvustoista vapautuvissa hiukkasissa. Chaetomiumille herkistyneitä on suomalaisessa aineistossa muutama prosentti. Home ei kuitenkaan kuulu allergiatesteissä rutiinitesteihin. == Toksiinintuottajina tunnettuja Chaetomium -lajeja == *Chaetomium kunze *Chaetomium globosum *Chaetomium elatum *Chaetomium brasiliense *Chaetomium cochliodes == Lähteet == == Aiheesta muualla == *Laji.fi: Chaetomium *Uniprot, taxonomy: Chaetomium Luokka:Toksiset sisätilahomeet Luokka:Mikrobit
Liangshanin yiden autonominen prefektuuri

Liangshan (, pinyin: Liángshān; sichuanin-yi: Niep Sha), virallisesti Liangshanin yiden autonominen prefektuuri (, pinyin: Liángshān Yízú Zìzhìzhōu; sichuanin-yi: ), on yille varattu autonominen prefektuuri Kiinan Sichuanin maakunnan eteläosassa. Prefektuurin pinta-ala on 60 423 neliökilometriä ja väkiluku noin 4,53 miljoonaa (vuonna 2010). Prefektuurin päähallintopaikka on Xichang, jonka keskusta sijaitsee linnuntietä noin 350 kilometriä maakunnan pääkaupunki Chengdusta lounaaseen. == Hallinnollinen jako == Piirikuntatasolla autonominen prefektuuri jaetaan yhteen piirikuntatason kaupunkiin, 15 piirikuntaan ja yhteen autonominen piirikuntaan. Liangshanin hallinnollinen jako piirikuntatasolla # Nimi Kiinan kirjoitusmerkit Pinyin Yi Väkiluku (2010) Pinta-ala (km²) Tiheys (/km²) 1 Xichang (kaupunki) 西昌市 Xīchāng Shì 712 434 2 655 268,33 2 Yanyuan 盐源县 Yányuán Xiàn 350 176 8 388 41,74 3 Dechang 德昌县 Déchāng Xiàn 214 405 2 284 93,87 4 Huili 会理县 Huìlǐ Xiàn 430 066 4 527 95,00 5 Huidong 会东县 Huìdōng Xiàn 362, 944 3 227 112,47 6 Ningnan 宁南县 Níngnán Xiàn 170 673 1 667 102,38 7 Puge 普格县 Pǔgé Xiàn 155 740 1 905 81,75 8 Butuo 布拖县 Bùtuō Xiàn 160 151 1 685 95,04 9 Jinyang 金阳县 Jīnyáng Xiàn 165 121 1 587 104,04 10 Zhaojue 昭觉县 Zhāojué Xiàn 251 836 2 699 93,30 11 Xide 喜德县 Xǐdé Xiàn 165 906 2 206 75,20 12 Mianning 冕宁县 Miǎnníng Xiàn 351 245 4 423 79,41 13 Yuexi 越西县 Yuèxī Xiàn 269 896 2 257 119,58 14 Ganluo 甘洛县 Gānluò Xiàn 195 100 2 156 90,49 15 Meigu 美姑县 Měigū Xiàn 221 505 2 573 86,08 16 Leibo 雷波县 Léibō Xiàn 223 885 2 932 76,35 17 Mulin tiibetiläisten autonominen piirikunta 木里藏族自治县 Mùlǐ Zàngzú Zìzhìxiàn 131 726 13 252 9,94 == Galleria == Kuva:Cathedral of the Angels, Xichang.png | Roomalaiskatolinen katedraali Xichangissa. Kuva:XichangZhan.JPG | Xichangin rautatieasema. Kuva:Xichang launch center 4.jpg | Xichangin avaruuskeskus. Kuva:Voa-chinese changzheng yi minority yihai painting 19may10 300.jpg | Yihaijärvi Mianningin piirikunnassa. Kuva:Yanyuan.JPG | Katumaisemaa Yanyuanin piirikunnassa. == Lähteet == == Aiheesta muualla == * Travelchinaguide.com: Liangshan Travel Guide Luokka:Sichuanin prefektuurit Luokka:Yit
Filip Bednarek

Filip Bednarek (s. 26. syyskuuta 1992 Słupca) on puolalainen jalkapalloilija, pelipaikaltaan maalivahti. Hän on edustanut De Graafschapia heinäkuusta 2016 lähtien. Hän aloitti uransa Sokół Kleczewissa. Vuonna 2007 hän siirtyi Amica Wronkiin ja vuonna 2008 FC Twenteen. Vuonna 2012 hän siirtyi tämän seuran ykkösjoukkueseen jossa hän teki debyyttinsä 6. joulukuuta 2012 Eurooppa-liigan ottelussa Helsingborgs IF:a vastaan (1–3). Heinäkuussa 2015 hän teki 1+2 vuoden sopimuksen FC Utrechtin kanssa. Hän teki debyyttinsä tässä seurassa 22. syyskuuta 2015 KNVB-cupin ottelu ONS Sneekia vastaan. Heinäkuussa 2016 hän teki kahden vuoden sopimuksen De Graafschapin kanssa. Hänen veljensä Jan on myös jalkapalloilija. == Lähteet == * Profiili 90minut.pl-sivustolla * Profiili Soccerway-sivustolla === Viitteet === == Aiheesta muualla == * Profiili De Graafschapin sivustolla Luokka:Puolalaiset jalkapallomaalivahdit Luokka:Vuonna 1992 syntyneet Luokka:Elävät henkilöt
Foss

Foss voi tarkoittaa ainakin seuraavia: * vapaa ohjelmisto eli FOSS (free and open source software) * Foss, joki North Yorkshiressa, Englannissa * sukunimenä: ** Chris Foss (s. 1946), englantilainen kuvittaja ** Frank Foss (1895–1989), yhdysvaltalainen seiväshyppääjä ** Jeff Foss (s. 1988), yhdysvaltalainen jääkiekkoilija ** Lukas Foss (1922–2009), yhdysvaltalainen nykysäveltäjä ** Per-Kristian Foss (s. 1950), norjalainen poliitikko ja ministeri ** Sebastian Foss Solevåg (s. 1991), norjalainen alppihiihtäjä ** Tobias Foss (s. 1997), norjalainen maantiepyöräilijä ** Wenche Foss (1917–2011), norjalainen näyttelijä. Luokka:Luettelot henkilöistä sukunimen mukaan
AMD Radeon Rx 200 -sarja

Radeon Rx 200 on AMD:n vuonna 2013 julkaisema mallisto Radeon grafiikkasuorittimia. Malliston myötä käyttöön tuli uusi nimeämiskäytäntö. Malliston seuraaja on AMD Radeon Rx 300 -sarja. == Mallisto == Mallistoon kuuluvat kolme sarjaa: * R5 (210-235X mallit) * R7 (240-265 mallit) * R9 (270-295X2 mallit) R5 200-malliston grafiikkasuorittimet käyttivät vanhempaa TeraScale-mikroarkkitehtuuria. R7 200-malliston grafiikkasuorittimet käyttivät uudemman Graphics Core Next ensimmäisen sukupolven mikroarkkitehtuuria. R9 200-malliston grafiikkasuorittimet käyttivät uudemman Graphics Core Next toisen sukupolven mikroarkkitehtuuria. == Valmistajat == Sarjan grafiikkasuorittimia ovat käyttäneet mm. Asus (R7240-2GD3-L) ja Club 3D näytönohjaimissaan. Luokka:AMD Luokka:Grafiikkasuorittimet Luokka:Vuoden 2013 tekniikka